laion/Wikipedia-Exotic huggingface dataset:
মাইকেল ফার

মাইকেল ফার (ইংরেজি: Michael Farr) (জন্ম: ১৯৫৩) একজন ব্রিটিশ টিনটিন-বিশেষজ্ঞ এবং প্রাক্তন রিপোর্টার। তিনি দুঃসাহসী টিন‌টিন কমিক সিরিজ এবং এর স্রষ্টা হার্জ সম্পর্কে আলোচনা, গ্রন্থ রচনা ও অনুবাদ করেছেন। মাইকেল ফার ১৯৫৩ সালে ফ্রান্সের প্যারিস শহরে জন্মগ্রহণ করেন। তার পিতা ব্রিটিশ সাংবাদিক ওয়াল্টার ফার এবং মাতা অস্ট্রিয়ান-চেক হিল্ডগার্ড ফার। হ্যারো স্কুলে পড়ালেখা শেষে ফার বৃত্তি পেয়ে যান কেমব্রিজের ট্রিনিটি কলেজে। প্রথমে ধর্মতত্ত্ব অধ্যয়ন শুরু করলেও পরে তিনি চারুকলাতে এম.এ ডিগ্রি অর্জন করেন। তিনি প্রথমে রয়টার্স এবং পরে ডেইলি টেলিগ্রাফের রিপোর্টার হন এবং বৈদেশিক প্রতিবেদক হিসেবে বহু দেশ ভ্রমণ করেন। রিপোর্টিংয়ের কাজে ১৯৭৯ সালে মাইকেল ফারকে আফ্রিকায় প্রেরণ করা হয়। দুবছর পর তিনি যান জার্মানিতে, সেখানে ডেইলি টেলিগ্রাফের প্রধান সংবাদদাতা হিসেবে ১৯৮৮ সাল পর্যন্ত কাজ করেন। এই সময়কালে তিনি পূর্ব ইউরোপ এবং সোভিয়েত ইউনিয়নে রিপোর্ট কাভার করেছেন। বার্লিন প্রাচীর ভাঙার সময় ফার উপস্থিত ছিলেন এবং সোভিয়েত ইউনিয়নের ভাঙন তিনি খুব কাছ থেকে দেখেছেন। এসব অভিজ্ঞতা তিনি লিখেছেন তার ভ্যানিশিং বর্ডারস বইতে। টিনটিন-এর উৎসাহী পাঠক ফার হার্জের সংস্পর্শে আসেন ১৯৭৮ সালে, ব্রাসেলসে কর্মরত অবস্থায়। হার্জ সাধারণত প্রচারবিমুখ হলেও ফারকে সাক্ষাৎকার দিতে সম্মত হন। তারা একত্রে এক রেস্তোরাঁয় মধ্যাহ্নভোজ করেন এবং তাদের মধ্যে বহু বিষয়ে কথোপকথন হয়। পরবর্তীতে ফার টিনটিন এবং হার্জকে নিয়ে গবেষণায় আত্মনিয়োগ করেন; বই লেখেন, বক্তৃতা দেন। এসময়ের ব্রিটিশ টিনটিন-বিশেষজ্ঞদের পথিকৃৎ হিসেবে তিনি প্রসিদ্ধ। ২০০৪ সালে গ্রীনউইচে মেরিটাইম জাদুঘরের টিনটিন প্রদর্শনীর এক সেশনে ফার বিবিসিকে সাক্ষাৎকার দেন। ২০০৩ সালের প্রামাণ্যচিত্র টিনটিন অ্যন্ড আই-এ তাকে দেখানো হয়। বর্তমানে তিনি তার জার্মান স্ত্রী-কন্যা নিয়ে লন্ডনে বাস করছেন। বহুভাষী ফার ইংরেজি, ফরাসি, জার্মান এবং ইতালীয় ভাষা জানেন। তার ইংরেজি বই টিনটিন: দ্য কমপ্লিট কমপ্যানিয়ন লেখার সময় এর একটি ফরাসী সংস্করণও তিনি লিখেছেন। টিনটিন, সিক্সটি ইয়ারস অফ অ্যাডভেঞ্চার টিনটিন: দ্য কমপ্লিট কমপ্যানিয়ন টিনটিন অ্যান্ড কোং টিনটিন স্নোয়ি হ্যাডক ক্যালকুলাস কাস্তাফিয়োর জনসন ও রনসন চ্যাং আলকাজার ল্যাম্পিয়ন মুলার রাস্তাপপুলাস আবদুল্লাহ দ্য অ্যাডভেঞ্চারস অফ হার্জ, ক্রিয়েটর অফ টিনটিন Tintin and the World of Hergé - বেনওয়া পিটারস Hergé and Tintin, Reporters - ফিলিপ গডিন The Adventures of Tintin at Sea - ইভ হোরাও The Art of Hergé, Inventor of Tintin, Vol. I - ফিলিপ গডিন The Art of Hergé, Inventor of Tintin, Vol. II - ফিলিপ গডিন The Art of Hergé, Inventor of Tintin, Vol. III - ফিলিপ গডিন ভ্যানিশিং বর্ডারস বার্লিন! বার্লিন! "Michael Farr recommends the best books on Tintin"। Five Books। ২০১১। সংগ্রহের তারিখ ২০১৬-১১-৩০।  "Boy reporter still a global hero"। BBC News। ৯ জানুয়ারি ২০০৪।  আইএসবিএন ৯৭৮-২-২০৩-০০৪০৫-৪ আইএসবিএন ৯৭৮-০-৭১৯৫-৫৫২২-০ আইএসবিএন ৯৭৮-১-৪০৫২-৩২৬৪-৭ দাপ্তরিক ওয়েবসাইট
দিব্যেন্দু বড়ুয়া

দিব্যেন্দু বড়ুয়া (Dibyendu Barua) (জন্ম: অক্টোবর ২৭, ১৯৬৬) ভারতের পশ্চিমবঙ্গের কলকাতার একজন দাবা গ্র্যান্ডমাস্টার। তিনি  বিশ্বনাথন আনন্দের পর দ্বিতীয় ভারতীয় গ্র্যান্ডমাস্টার এবং নিয়াজ মোরশেদ এর পরে দ্বিতীয় বাঙ্গালী গ্রান্ডমাস্টার। তাঁর অসাধারণ সাফল্যের জন্যে তাকে বাঙ্গালী দাবাড়ুদের মধ্যে অন্যতম সেরা বলা যেতে পারে। ১৯৭৮ সালে ১২ বছর বয়সে ভারতীয় জাতীয় চ্যাম্পিয়নশিপ দাবায় সর্বকনিষ্ঠ অংশগ্রহণকারী হিসবে অংশগ্রহণ করেন। ১৯৮২ সালে বড়ুয়া তৎকালীন বিশ্বের দুই নম্বর গ্র্যান্ডমাস্টার প্রয়াত ভিক্টর করশনয়কে লন্ডনে পরাজিত করেন। ১৯৮৩ সালে তিনি প্রথমবার জাতীয় চ্যাম্পিয়নশিপ জেতেন। বড়ুয়া ১৯৯১ সালে ফিদে দ্বারা গ্র্যান্ডমাস্টার খেতাবে ভুষিত হন।  তিনি ১৯৮৩ সালে অর্জুন পুরস্কার পান। ৮ ফেব্রুয়ারি ২০১৫ সালে দিব্যেন্দু গ্রামের বাচ্চাদের দাবা শিক্ষার জন্য দক্ষিণ চব্বিশ পরগনার কাশীপুর গ্রামে প্রথম চেস হাবের উদ্বোধন করেন। http://www.telegraphindia.com/1070815/asp/jharkhand/story_8195963.asp http://www.anandabazar.com/khela/chess-grandmaster-victor-korchnoi-dies-aged-85-1.404928# http://bangla.eenaduindia.com/State/SouthParganas/2015/02/09082806/Chess-hub.vpf[স্থায়ীভাবে অকার্যকর সংযোগ] Dibyendu বড়ুয়া প্রোফাইল. ক্রীড়া ভারতে. iloveindia.com . Dibyendu বড়ুয়া (2555) চেন্নাই ইন্টারেক্টিভ ব্যবসা সেবা (P) Ltd. Dibyendu বড়ুয়া , প্লেয়ার প্রোফাইল এবং গেমস এ Chessgames.com
আভালাঞ্চ শৃঙ্গ ১

আভালাঞ্চ শৃঙ্গ ১ ভারতের উত্তরাখণ্ডে অবস্থিত ৬১৯৬ মিটার উচ্চ একটি পর্বতশৃঙ্গ। আরওয়া উপত্যকার উপরের দিকে এবং বদ্রীনাথের উত্তরপশ্চিমে এই শৃঙ্গের অবস্থান। কালিন্দী হিমবাহ এবং আরওয়া হিমবাহের উত্তর দক্ষিণের স্তূপ পর্বত বরাবর আভালাঞ্চ শৃঙ্গ ১ অবস্থিত। আভালাঞ্চ শৃঙ্গ ১ এবং আভালাঞ্চ শৃঙ্গ ২ এর মধ্যে এটি প্রধান শৃঙ্গ। এটির উচ্চতা ৬১৯৬ মিটার। এর উত্তর দিকে ঘাসতোলি উপত্যকা এবং দক্ষিণ পশ্চিমে চৌখাম্বা পর্বত অবস্থিত। এই শৃঙ্গ সারা বছরই বরফে ঢাকা থাকে। ১৯৫২ সালে ডেভিড ব্রাইসন এবং জ্যাকসন এই শৃঙ্গ আরোহণের প্রচেষ্টা করেন কিন্তু অসফল হন। High Himalaya unknown valleys (4th ed. সংস্করণ)। New Delhi: Indus publ. company। ২০০১। পৃষ্ঠা ৬০। আইএসবিএন 81-7387-117-5। উদ্ধৃতি শৈলী রক্ষণাবেক্ষণ: অতিরিক্ত লেখা (link)
আভালাঞ্চ শৃঙ্গ ২

আভালাঞ্চ শৃঙ্গ ২ হলো ভারতের উত্তরাখণ্ডে অবস্থিত ৬,৪৪৩ মিটার উচ্চ একটি পর্বতশৃঙ্গ। কালিন্দী গিরিপথের দক্ষিণে এর অবস্থান। কালিন্দী হিমবাহ এবং আরওয়া হিমবাহের উত্তর দক্ষিণের স্তূপ পর্বত বরাবর আভালাঞ্চ শৃঙ্গ ২ অবস্থিত। আভালাঞ্চ শৃঙ্গ ১ এবং আভালাঞ্চ শৃঙ্গ ২ এর মধ্যে এটি উচ্চতম। এটির উচ্চতা ৬,৪৪৩ মিটার। এর উত্তর দিকে ঘাসতোলি উপত্যকা এবং দক্ষিণ পশ্চিমে চৌখাম্বা পর্বত অবস্থিত। এরিক শিপটন এবং ফ্র্যাঙ্ক স্মিথ দুজন শেরপার সাথে ১৯৩১ সালের ২২ জুলাই এই শৃঙ্গ আরোহণ করেন। ফেরার সময় এদের হিমানী-সম্প্রপাতের মধ্যে পড়তে হয়েছিল। High Himalaya unknown valleys (4th ed. সংস্করণ)। New Delhi: Indus publ. company। ২০০১। পৃষ্ঠা ৬০। আইএসবিএন 81-7387-117-5। উদ্ধৃতি শৈলী রক্ষণাবেক্ষণ: অতিরিক্ত লেখা (link)
দেবশ্রী মজুমদার

কলকাতার দেবশ্রী মজুমদার (জন্ম ৬এপ্রিল ১৯৯১) একজন ভারতীয় স্প্রিন্ট ক্রীড়াবিদ যিনি ৪০০ মিটার দৌড়ে বিশেষজ্ঞ. কলকাতার আয়কর বিভাগে দেবশ্রী মজুমদার কর্মরত. "Debashree Mazumdar"। ১৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৬।  "Know more about I-T dept employee Debashree Mazumdar, a member of Indian women's relay team in Rio Olympics"। ৯ আগস্ট ২০১৬। ১৪ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৬।  দেবশ্রী মজুমদারের আইএএএফ প্রোফাইল (ইংরেজি)
মনিস সিং

মনিস সিং (জন্ম ৫মে ১৯৯১) একজন পুরুষ রেসওয়াকার. চিনের বেলজিয়ামে ২০১৫ তে ওয়ার্ল্ড চ্যাম্পিয়নশিপে একজন অ্যাথলেটিক হিসাবে ৫০ কিলোমিটার হাঁটা প্রতিযোগিতা সম্পন্ন করেন . মনিস সিং আরো ১ঘণ্টা ২০মিনিটে ২০কিমি প্রতিযোগিতা এবং ২০১৫ এপ্রিলে 50সেকেন্ডে আইএএএফ হাঁটা প্রতিযোগিতা সম্পন্ন করেন. ২০১৬ রিও অলিম্পিকে ২০কিমি হাঁটা প্রতিযোগিতায় ১:২১:২১ সময়ে ১৩নং অবস্থানে থেকে শেষ করেন. তিনি একজন উত্তরাখন্ডের ভূমিহীন কৃষি শ্রমিক এবং জীবিকা নির্বাহের জন্য ওয়েটার এর কাজ করেন. ভারতে ২০১৫ এর ওয়ার্ল্ড চ্যাম্পিয়নিশপে অ্যাথলেটিক "Men's 50 kilometres walk heats results" (পিডিএফ)। IAAF। সংগ্রহের তারিখ ২৯ আগস্ট ২০১৫।
সন্দীপ কুমার

সন্দীপ কুমার (জন্ম ১মে ১৯৮৬) একজন পুরুষ রেসওয়াকার। তিনি চীনের বেইজিং এ আয়োজিত ২০১৫ ওয়ার্ল্ড চ্যাম্পিয়নিশপে ৫০০ কিলোমিটার হাঁটা প্রতিযোগিতা সম্পন্ন করেন। তিনি ২০১৬ রিও অলিম্পিকেও অংশগ্রহণ করেন , যাতে ৩৫নং প্রতিযোগী হয়ে ৫০ কিলোমিটার হাঁটা প্রতিযোগীতায় ৪:০৭:৫৫ সেকেন্ডে সম্পন্ন করেন। ভারতের ২০১৫এর ওয়ার্ল্ড চ্যাম্পিয়নিশপের অ্যাথলেটিকস "Men's 50 kilometres walk heats results" (পিডিএফ)। IAAF। সংগ্রহের তারিখ ২৯ আগস্ট ২০১৫।
বনগাঁ জংশন রেলওয়ে স্টেশন

বনগাঁ জংশন রেলওয়ে স্টেশন বনগাঁ শহরের একমাত্র রেলওয়ে স্টেশন। এটি একটি জংশন স্টেশন। স্টেশনটি বনগাঁ-রানাঘাট ও শিয়ালদাহ-বনগাঁ লাইনের প্রান্তিক স্টেশন। এই স্টেশন থেকে এটি লাইন ভারত-বাংলাদেশ সীমান্ত পার হয়ে বাংলাদেশ-এ প্রবেশ করেছে। এই স্টেশন থেকে প্রতিদিন ৪০ জোড়ার বেশি ট্রেন চলাচল করে। শিয়ালদাহ রেলওয়ে স্টেশন থেকে স্টেশনটি ৭৭ কিলোমিটার দূরে অবস্থিত এবং রানাঘাট স্টেশন থেকে বনগাঁ স্টেশনের দূরত্ব ৩৪ কিলোমিটার। এছাড়া স্টেশনটি থেকে ৫ কিলোমিটার দূরে বাংলাদেশ সীমান্ত। এই পথে বহু পণ্যবাহী রেল চলাচল করে বাংলাদেশে। এই স্টেশনের সঙ্গে এক সময় খুলনা ও যশোর শহরের সরাসরি রেল যোগাযোগ ছিল। বর্তমানে স্টেশনটি বনগাঁ শহর ও পার্শ্ববর্তী এলাকার রেল পরিসেবা প্রদান করে থাকে। স্টেশনটি যশোর রোড থেকে ১.৫ কিলোমিটার দূরত্বে অবস্থিত। এই স্টেশনটি প্রথম ১৮৮২-১৮৮৪ থেকে চালু হয়। প্রথমে এখানে কয়লা চালিত ট্রেন চলাচল করত। ১৮৮১ সালে সেন্টাল বেঙ্গল রেলওয়ে নামে এক রেল কম্পানি দমদম-খুলনা ও খুলনা-রানাঘাট রেলপথ তৈরি শুরু করে। ১৯০৩ সালে এই রেলপথ এর দায়িত্ব পায় ইস্টর্নার বেঙ্গল রেল। এরপর ১৯৬৩-১৯৬৪ শিয়ালদাহ-বারাসাত-অশকনগর-বনগাঁ বিভাগে বিদ্যুৎ চালিত ট্রেন চালিত হয়। এই স্টেশনটি রানাঘাট-বনগাঁ ও শিয়ালদাহ-বনগাঁ লাইনের শেষ স্টেশন। স্টেশনটিতে ৩ টি রেল ট্রাক ও ৩ টি প্লাটফর্ম রয়েছে। এখানে সংরক্ষিত ও অসংরক্ষিত দুই প্রকার রেল টিকিট সংগ্রহের ব্যবস্থা রয়েছে। এই স্টেশনটি যাত্রী পরিসেবার পাশাপাশি পণ্য-দ্রব্য বহনকরী রেল গুলির পণ্য-দ্রব্য পরিবহনের পরিসেবা দিয়ে থাকে। এই স্টেশন থেকে বনগাঁ-শিয়ালদাহ, বনগাঁ-রানাঘাট, বনগাঁ-বারাসাত, বনগাঁ-ক্যানিং, বনগাঁ-মাঝেরহাট প্রভৃতি লোকাল ট্রেন চলাচল করে। "স্টেশনের দাবিতে ১৮ ই থেকে লাগাতার রেল অবরদের ডাক বিভূতিভূষণ হল্টে"। গনশক্তি। সংগ্রহের তারিখ ২২-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "Train Service in Barasat-Bongaon section Hit After Protest"। এনডিটিভি। ২২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২২-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
ইন্দরজিৎ সিং

ইন্দরজিৎ সিং(জন্ম ১৯ এপ্রিল ১৯৮৮) এক শটপুট বিশেষ্ণজ্ঞ ভারতীয় অ্যাথলিট। ২০১৫ র এশিয়ান অ্যাথলেটিক্স চ্যাম্পিয়নশীপে তিনি স্বর্ণ পদক জয় করেন। ২০১৩ গ্রীষ্মকালীন ইউনিভার্সিয়াড প্রতিযোগিতায় ইন্দরজিৎ প্রতিদবন্ধিতা করেন এবং তার তৎকালীন সেরা থ্রো (১৯.৬৩ মিটার) করে রৌপ্য পদক জয় করেন। বর্তমানে তিনি অ্যাংলিয়ান মেডেল হান্ট কোম্পানীর স্পনসরশিপ এর আওতায় রয়েছেন। ১৭ই আগস্ট ২০১৩ তে পাটিয়ালা র ইন্ডিয়ান ন্যাশানাল গেমস ১৯.৮৯মিটার থ্রো করে নিজের পরিসংখ্যান উন্নত করেন। ২ রা অক্টোবর ২০১৪ এশিয়ান ফেমসে শটপুট এ ১৯.৩৮মিটার ছুড়ে তিনি ব্রোঞ্জ পদক জেতেন। ২২শে জুন ২০১৫ তে ব্যাংকক এশিয়ান অ্যাথলেটিক্স গ্রাঁ প্রি তে তিনি স্বর্ণ পদক জেতেন,১৯.৮৩মিটার থ্রো করে। আন্তর্জাতিক ক্রীড়াঙ্গণে একই মাসে ইন্দরজিৎ তার দ্বিতীয় স্বর্ণ পদক জয় করেন চিনের ইউহান এ এশিয়ান চ্যাম্পিয়নশিপে (৩রা জুন, ২০১৫) ২০.৪১ মিটার থ্রো করে যা নতুন এশীয় রেকর্ড হয়। ২০১৫র মে মাসে ১৯তম ফেডারেশান কাপ প্রতিযোগিতায় ২০.৬৫মিটার থ্রো করে ইন্দরজিৎ ২০১৬ রিও গ্রীষ্মকালীন অলিম্পিকে যোগ্যতা মান অতিক্রম করেন। বর্তমানে তিনি অপর ভারতীয় শটপুট এর শক্তি সিং এর ছোট ভাই প্রিতম সিং এর প্রশিক্ষনে রয়েছেন।২০১৬ র জুলাই এ ড্রাগ পরীক্ষায় নিষিদ্ধ বস্তু গ্রহণের কারণে প্রতিযোজীতায় থেকে তিনি ছিটকে যান। ইন্দরজিৎ পাঞ্জাবের শহীদ ভগত সিং নগরের বাসিন্দা। কোল ইন্ডিয়ার ক্যাম্পাসের অন্যতম নামী দিল্লী পাবলিক স্কুলের প্রাক্তন ছাত্র এই ইন্দরজিৎ সিং। তিনি ওই স্কুলের ২০০৬ সালের ব্যাচের ছাত্র ছিলেন। তিনি পরবর্তীকালে পরিবারের সাথে মধ্যপ্রদেশ এর সিংরাউলি তে বলে যান যেখানে তার পিতা গুরদয়াল সিং নর্দান কোল্ডফিল্ড লিমিটেডে কর্মরত ছিলেন। ২০০৭ সালে পিতার মৃত্যুর পর তার পরিবারে আর্থিক সঙ্কট এ পড়ে, তা সত্ত্বেও পরিবারের সহায়তায় তিনি অ্যাথলেটিক্সে তার অধ্যবসায় চালিয়া যান। ইন্দরজিৎ সিংয়ের আইএএএফ প্রোফাইল (ইংরেজি) "Inderjeet grabs shot put silver"। The Hindu। ৯ জুলাই ২০১৩।  "India's Inderjeet wins men's shot put bronze"। Deccan Herald। ২ অক্টোবর ২০১৪।  "Inderjeet, Johnson win golds at Asian Athletics Grand Prix - Rediff.com Sports"। www.rediff.com। সংগ্রহের তারিখ ২০১৫-০৬-২২।  "Inderjeet Singh bags shot-put gold in Asian Athletics Championship at Wuhan | Latest News & Updates at Daily News & Analysis"। সংগ্রহের তারিখ ২০১৫-০৬-২২।  "Road to Rio: Inderjeet Singh, India's lone shot-putter at 2016 Olympics"। Firstpost। ১৪ জুলাই ২০১৬।  "Inderjeet Singh: Indian shot put champion blames positive drug test on conspiracy"।  "In ill-fitting shoes, Inderjeet pulls off shot put feat"। The Indian Express। ৯ জুলাই ২০১৩।
মেজবাহ আহমেদ

মেজবাহ আহমেদ (জন্ম ১১ মার্চ ১৯৯৫) একজন বাংলাদেশী দৌড়বিদ। তিনি ২০১৩ বিশ্ব অ্যাথলেটিকস চ্যাম্পিয়নশিপের ১০০ মিটার দৌড়ে অংশগ্রহণ করেন। তিনি বাংলাদেশের পক্ষে ২০১৬ রিও অলিম্পিকে অ্যাথলেটিক্সে অংশগ্রহণ করেন। "Masbah Ahmmed"। IAAF (ইংরেজি ভাষায়)। সংগ্রহের তারিখ ২০১৩-০৮-২০।  "Bangladesh at the 2013 World Championships in Athletics"। IAAF (ইংরেজি ভাষায়)। সংগ্রহের তারিখ ২০১৩-০৮-২০।
আবদুল্লাহ হেল বাকি

আবদুল্লাহ হেল বাকি (জন্ম ১ আগস্ট ১৯৮৯) একজন বাংলাদেশী ক্রীড়া শ্যুটার। তিনি ২০১৬ গ্রীষ্মকালীন অলিম্পিকে পুরুষ ১০০ মিটার এয়ার রাইফেল বিভাগে অংশগ্রহণ করেন। আবদুল্লাহ হেল বাকি ২০১৪ সালের কমনওয়েলথ গেমসে ১০-মিটার এয়ার রাইফেল ইভেন্টে রুপা জিতেছিলেন। এর আগে ২০০৮ সালে ইসলামাবাদ সাফ গেমসের শ্যুটিংয়ে প্রথম অংশ নিয়ে দলগত বিভাগে স্বর্ণপদক জিতেছিলেন। এছাড়াও জাতীয় শ্যুটিংয়ে টানা চার বছর ১০ মিটার এয়ার রাইফেলে স্বর্ণ জয় করেছেন। "Abdullah Hel Baki"। Rio 2016। ৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৬।  "অলিম্পিকে অংশ নেওয়া আবদুল্লাহ হেল বাকির বিদায়"। ১০ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৬।
সোনিয়া আক্তার

সোনিয়া আক্তার (জন্ম ১৫ জুলাই ১৯৯৭) একজন বাংলাদেশী সাঁতারু। তিনি ২০১৬ গ্রীষ্মকালীন অলিম্পিকে মেয়েদের ৫০ মিটার ফ্রিস্টাইল বিভাগে অংশগ্রহণ করেন। "Sonia Aktar"। rio2016.com। ৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৬।
প্রথম ধর্ম মাণিক্য

প্রথম ধর্মমাণিক্য পঞ্চদশ শতাব্দীতে ত্রিপুরা রাজ্যের রাজা ছিলেন। ত্রিপুরা বংশাবলী অনুসারে তার রাজত্বকাল ছিল ১৪৩১–১৪৬২ খ্রিষ্টাব্দ। রাজমালা অনুসারে, প্রথম ধর্মমাণিক্য ত্রিপুরা রাজ্যের রাজা মহামাণিক্যের চারজন পুত্রের মধ্যে জ্যেষ্ঠ পুত্র ছিলেন। যৌবনে তিনি সংসার ত্যাগ করে সন্ন্যাসী হয়ে দেশ ত্যাগ করে তীর্থভ্রমণে বের হন। কাশীতে অবস্থান করার সময় তিনি পিতার মৃত্যুসংবাদ পান এবং এক কনৌজী ব্রাহ্মণের উপদেশে তাকে সঙ্গে নিয়ে তিনি ত্রিপুরা রাজ্যে ফিরে রাজসিংহাসনে আরোহণ করেন। প্রথম ধর্মমাণিক্য রাজত্বলাভ করে বঙ্গদেশ আক্রমণ করে গৌড়ের নবাবকে পরাজিত করে সোনারগাঁ অধিকার করেন। ব্রহ্মদেশের শাসক মঘরাজ্য আক্রমণ করলে, ধর্মমাণিক্য মঘরাজকে সহায়তা করে তার রাজ্য ফিরে পেতে সহায়তা করেন। ধর্মমাণিক্য অধুনা কুমিল্লা অঞ্চলে ধর্মসাগর নামে একটি বিশাল জলাধার স্থাপন করেন। যে কনৌজী ব্রাহ্মণের উপদেশে তিনি সন্ন্যাস ত্যাগ করে দেশে ফিরে আসেন, ধর্মসাগরের তীরে তাকে তিনি জমি প্রদান করে প্রতিষ্ঠা করেন। এই রাজার ১৩৮০ শকাব্দের (১৪৫৮ খ্রিষ্টাব্দ) একটি তাম্রশাসন পাওয়া গেছে, যাতে তার পিতা হিসাবে রাজা মহামাণিক্যের নাম উল্লেখ করা আছে; এই তাম্রশাসন দিয়ে তিনি ধর্মসাগর দীঘি উৎসর্গ করেন। “চন্দ্রবংশোদ্ভবঃ স্বাপ মহামাণিক্যজঃ সুধীঃ। শ্রীশ্রীমদ্ধর্ম্মমাণিক্য ভূপশ্চন্দ্র কলোদ্ভবঃ॥ শাকে শূন্যাষ্ট বিশ্বাব্দে বর্ষে সোমদিনে তিথৌ। ত্রয়োদশ্যাং সিতেপক্ষে মেষে সূর্য্যস্য সংক্রমে॥ কৌতুকাদি দ্বিজাগ্র্যেষু পূজিতেষু চ চাষ্টসু। ভূমিং দদৌ শস্যপূর্ণাং দ্রোণ বিংশ নবাধিকাং॥ জলাশয়ং দ্বিজায়ে মং ধর্ম্মসাগরমাখ্যয়া। সভূমি ফল বৃক্ষাদি ভূষিতং দত্তবানহং॥ মমবংশ পরিক্ষীণে যঃ কশ্চিদ্ভূপতির্ভবেৎ। তস্য দাসস্য দাসোঽহং ব্রহ্মবৃত্তিং ন লোপয়ৎ॥” মর্ম:— চন্দ্রবংশোদ্ভব মহামাণিক্যের সুধীপুত্র, শশধর সদৃশ শ্রীশ্রীমান্ ধর্মমাণিক্য, ১৩৮০ শকের মেষ সংক্রমণে (চৈত্র মাসের শেষ তারিখে) সোমবার, শুক্লাত্রয়োদশী তিথিতে কৌতুকাদি অষ্ট বিপ্রকে শস্যসমন্বিত এবং ফল ও বৃক্ষাদি পূর্ণ ঊনত্রিশ দ্রোণ ভূমি ও ধর্মসাগর নামে জলাশয় দান করিলেন। আমার বংশ বিলুপ্ত হইলে যদি এই রাজ্য অন্য কোন ভূপতির হস্তগত হয়, তিনি এই ব্রহ্মবৃত্তি লোপ না করিলে, আমি তাঁহার দাসানুদাস হইব। ধর্মমাণিক্যের পৃষ্ঠপোষকতায় ত্রিপুরার রাজপুরোহিত বা চন্তাই দুর্লভেন্দ্রনারায়ণের কাছে মৌখিক পরম্পরায় ত্রিপুরী ভাষায় প্রচলিত আখ্যান শুনে বাণেশ্বর চক্রবর্তী ও শুক্রেশ্বর চক্রবর্তী নামক দুই ব্রাহ্মণ পণ্ডিত রাজমালা নামক একটি বাংলা পদ্য রচনা করেন, যেখানে পৌরাণিক রাজা দৈত্য থেকে শুরু করে মহামাণিক্য পর্যন্ত ত্রিপুরার রাজবংশের কাহিনী বর্ণিত হয়। আনুমানিক ১৪৩১ থেকে ১৪৬২ খ্রিষ্টাব্দের মধ্যে এই গ্রন্থ রচিত হয়। Marriage and Customs of Tribes of India (১৯৯৮), জে. পি. সিংহ রাণা, ২১১ পৃঃ Encyclopaedia of North-East India (২০০৬), T. Raatan, ১৪৫ পৃঃ চক্রবর্তী, ভূপেন্দ্রচন্দ্র (১৯৪৭) [১৯৪১]। "ধর্ম্মমাণিক্য ও রাজমালা"। রাজমালা (দ্বিতীয় সংস্করণ)। টিচার্স এণ্ড কোং, আগরতলা, ত্রিপুরা।  |সংগ্রহের-তারিখ= এর |ইউআরএল= প্রয়োজন (সাহায্য) Marriage and Customs of Tribes of India (১৯৯৮), জে. পি. সিংহ রাণা, ২১০ পৃঃ Some Epigraphical Records of the Medieval Period from Eastern India (১৯৭৯), দীনেশচন্দ্র সরকার, ৯২ পৃঃ ত্রিপুরার স্মৃতি (১৯২৭), সমরেন্দ্রচন্দ্র দেববর্মণ, ২৯ পৃঃ শ্রীরাজমালা (দ্বিতীয় লহর), কালীপ্রসন্ন সেন বিদ্যাভূষণ সম্পাদিত, ৯৩ পৃঃ
রাণাঘাট জংশন রেলওয়ে স্টেশন

রাণাঘাট জংশন রেলওয়ে স্টেশন শিয়ালদহ-রাণাঘাট লাইন-এর একটি গুরুত্বপূর্ণ রেলওয়ে স্টেশন ও রেল প্রান্তিক। এটি শিয়ালদহ থেকে ৮০ কিলোমিটার দূরে অবস্থিত।এই স্টেশনটি রাণাঘাট শহরের একমাত্র রেলওয়ে স্টেশন। দেশবিভাগের পূর্বে এটি উত্তরবঙ্গ গামী রেলপথে অতি গুরুত্বপূর্ণ স্টেশন ছিল। এটি রাণাঘাট শহর ও পার্শ্ববর্তী এলাকার রেল-পরিষেবা প্রদান করে। যাত্রী সংখ্যার দিক দিয়ে এটি নদীয়া জেলার মধ্যে অন্যতম বড় ও পূর্ব রেল এর একটি ব্যস্ত, বৃহৎ রেলওয়ে স্টেশন। এই রেলওয়ে স্টেশনটি ১৮৬৩-১৮৬৪ সালের মাঝে ইস্টার্ন বেঙ্গল রেলওয়ে তৈরি করে। সেই সময় এই স্টেশনটি কলকাতা(শিয়ালদহ)-কুষ্টিয়া লাইন এর অংশ ছিল। ১৮৮২-১৮৮৪ সালের মাঝে রাণাঘাট-বনগাঁ লাইন তৈরি করে সেন্ট্রাল বেঙ্গল রেলওয়ে। ১৯০০ সালের দিকে লালগোলা লাইন তৈরি করা হয়। রাণাঘাট স্টেশন থেকে প্রথম দিকে কয়লাচালিত রেলগাড়ি চলাচল করত। অনেক পরে ১৯৬৩ সালের দিকে শিয়ালদহ-রাণাঘাট ও রাণাঘাট-বনগাঁ লাইনে বিদ্যুৎচালিত ট্রেন চলাচল শুরু করে। ১৯৯৫-২০০০ সালে রাণাঘাট-গেদে শাখায় বিদ্যুতায়ন করা হয়। রাণাঘাট স্টেশনে ৭ টি প্লাটফর্ম রয়েছে।এছাড়া এখানে পণ্যবাহী রেলগাড়ির পণ্যদ্রব্য ওঠানো-নামানোর ব্যবস্থা রয়েছে। এখানে একটি নতুন ওয়াগন মেরামতি কেন্দ্র খোলা হয়েছে। এখান থেকে সংরক্ষিত ও অসংরক্ষিত দুপ্রকার টিকিট সংগ্রহ করতে পারেন রেলযাত্রীরা। শিয়ালদহ-রাণাঘাট রাণাঘাট-বনগাঁ রাণাঘাট-গেদে রাণাঘাট-লালগোলা রাণাঘাট-শান্তিপুর শিয়ালদাহ - লালগোলা ভাগীরথী এক্সপ্রেস , কলকাতা - লালগোলা হাজারদুয়ারী এক্সপ্রেস ও ধনধান্যে এক্সপ্রেস এই স্টেশনে আগমন - প্রস্থান করে। "অপেক্ষায় রাতের প্ল্যাটফর্ম"। আনন্দবাজার প্রত্রিকা। সংগ্রহের তারিখ ২২ আগস্ট ২০১৬।  "ট্রেন থামিয়ে দিলেন মনোরোগী"। আনন্দবাজার পত্রিকা। সংগ্রহের তারিখ ২২ আগস্ট ২০১৬।  "হাঁটতে গেলেই হোঁচট খাচ্ছে পথযাত্রীরা"। আনন্দবাজার পত্রিকা। সংগ্রহের তারিখ ২২ আগস্ট ২০১৬।
জিরো ওনো (পাচক)

জিরো ওনো (小野 二郎, Ono Jirō, জন্ম: ২৭ অক্টোবর ১৯২৫) একজন জাপানি সুশি পাচক এবং সুকিয়াবাশি জিরো নামক টোকিওর গিনযায় অবস্থিত একটি তিন তারকা বিশিষ্ট মিশেলিন তারকাবাহী জাপানি সুশি রেস্তোরাঁর স্বত্তাধিকারী। ওনো তার সমকালীন সুশি বিশেষজ্ঞ ও কাছের লোকদের মতে পৃথিবীর সবচেয়ের বিখ্যাত জীবিত সুশি শিল্পী। তিনি আধুনিক সুশি পরিবেশনায় নিত্য নতুন প্রক্রিয়া সৃষ্টির জন্য বিখ্যাত। ওনোর জন্ম হয়েছিলো জাপানের শিযুওকা প্রিফেকচারের শিযুওকা শহরে (বর্তমানে হামামাৎসু)। সাত বছর বয়স থেকেই তিনি শিযুওকার একটি স্থানীয় রেস্তোরাঁয় কাজ শুরু করেছিলেন। পরবর্তীতে ওনো টোকিও পাড়ি জমান এবং একজন শিক্ষানবিস সুশি পাচক হিসেবে কাজ শুরু করেন। ১৯৫১ সালে তিনি একজন সুশি পাচক হিসেবে কর্মজীবন শুরু করেন এবং ১৯৬৫ সালে তিনি টোকিওর গিনযায় তার নিজের রেস্তোরাঁ, সুকিয়াবাশি জিরো চালু করেন। ওনোর দুটি ছেলে আছে, ইয়োশিকাযু ওনো এবং তাকাশি ওনো; যাদের দুজনই পেশায় সুশি পাচক। তারা ছোট ছেলে তাকাশির নিজস্ব মিশেলিন-তারকাবাহী রেস্তোরাঁ রয়েছে। জিরো ওনো-কে নিয়ে ডেভিস গেল্ব ২০১১ সালের জিরো ড্রিমস অফ সুশি নামে একটি তথ্যচিত্র নির্মাণ করেন। ওনো মাত্রাতিরিক্ত মৎস আরোহণ নিয়ে দুশ্চিন্তাগ্রস্ত কারণ তিনি মনে করেন এটি ঐতিহাসিক সুশির মূল উপকরণ হারিয়ে যাওয়ার কারণ হবে। ওনো তার সুকিয়াবাশি জিরোতে শিনযো আবে ও বারাক ওবামাকে সুশি পরিবেশন করেছেন। তার সুশি সম্পর্কে ওবামা মন্তব্য, “আমার জন্ম হাওয়াইয়ে এবং আমি প্রচুর সুশি খেয়েছি, কিন্তু এখানে খাওয়া সুশিটা হচ্ছে আমার জীবনের সর্বশ্রেষ্ঠ সুশি।” Gordinier, Jeff (২৮ ফেব্রুয়ারি ২০১২)। "Jiro Ono, a Sushi Legend, Is Captured in a New Documentary"। New York Times। সংগ্রহের তারিখ ২০১৫-০৪-০৩।  Gordinier, Jeff (২৯ অক্টোবর ২০১৩)। "Sushi's New Vanguard"। New York Times। সংগ্রহের তারিখ ২০১৫-০৪-০৩।  "Cast & Staff"। Jiro Dreams of Sushi (Japanese ভাষায়)। Japan: Transformer Inc.। ২০১১। ২৬ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) Nick Visser (২০১৪-১১-০৫)। "Jiro Ono Contemplates The End Of Sushi As We Know It"। The Huffington Post। সংগ্রহের তারিখ ২০১৫-০৪-০৩।  "Jiro Ono warns of raw deal from overfishing"। NY Daily News। ২০১৪-১১-০৪। সংগ্রহের তারিখ ২০১৫-০৪-০৩।  Zeke J Miller (২০১৪-০৪-২৩)। "Barack Obama Just Ate The Best Sushi In The World"। TIME.com। সংগ্রহের তারিখ ২০১৫-০৪-০৩।  Joachim, David S. (২৩ এপ্রিল ২০১৪)। "Obama's First Order of Business in Tokyo: Sushi From the Master"। New York Times। সংগ্রহের তারিখ ২০১৫-০৪-০৩।
বনগাঁ পৌরসভা

বনগাঁ পৌরসভা বনগাঁ শহরকে নিয়ে গড়ে উঠেছে।এটি বনগাঁ শহরে পৌরশাসনে নিযুক্ত।পৌরসভাটির মোট আয়তন ১৪.২৭৪ বর্গ কিলোমিটারের কিছু বেশি।এই পৌরসভায় মোট ১ লক্ষ ১০ হাজারের ৬৬৮ জন মানুষ বসবাস করেন (২০১১)।পৌরসভা এলাকার মাঝ দিয়ে ইছামতি নদী প্রবাহিত হয়ে পৌরসভাটিকে দুই ভাগে ভাগ করেছে।বনগাঁ পৌরসভাটি বাংলাদেশ সীমান্ত ও পেট্রাপোল থেকে ৩ কিলোমিটার দূরে অবস্থিত। পৌরসভাটির নিজস্ব পৌরভবন রয়েছে।দমকল বাহিনী,নিকাশি বিভাগ এর কর্মী বাহিনী ,পানীয় জলের ব্যবস্থা রয়েছে। প্রতিটি বাড়ি পানীয় জল পৌঁছে দেবার উদ্যোগ নেওয়া হয়েছে।বর্তমানে পৌর এলাকার নিকাশি ব্যবস্থার (২০১৫-২০১৬) উন্নয়নে বিশেষ জোর দেওয়া হয়েছে। বনগাঁ পৌরসভার নিজস্ব ৭ টি স্বাস্থ্যকেন্দ্র ও ১ টি ডায়গনস্টিক সেন্টার রয়েছে। পৌরসভাটি যোগাযোগ ব্যবস্থায় যথেষ্ট উন্নত।এই পৌরসভার মধ্য দিয়ে চলে গেছে এনএইচ৩৫ বা যশোর রোড।এছাড়া এসএইচ ১ বা বনগাঁ-চাকদহ রোড,চাঁদা রোড প্রভৃতি।পৌরসভার অধীনস্থ প্রায় প্রতিটি রাস্তা পিচ দিয়ে পাকা করা হয়েছে বা কংক্রিট দিয়ে ঢালাই করা হয়েছে।এখান থেকে বনগাঁ-বাগদা,বনগাঁ-দক্ষিণেশ্বর,বনগাঁ-দীঘা,বনগাঁ দত্তফুলিয়া ও বনগাঁ-চাকদহ রুটে বাস চলাচল করে।বনগাঁ রেলওয়ে স্টেশন থেকে কলকাতা ও রাণাঘাট এর সঙ্গে যোগাযোগ সাধিত হয়। বনগাঁ পৌরসভা মোট ২২ টি ওয়ার্ড নিয়ে গঠিত। এই ওয়ার্ডগুলি ইছামতি নদীর দুই তীরে মতিগঞ্জ, থানার মোড়, স্টেশন রোড প্রভৃতি এলাকায় ছড়িয়ে রয়েছে। "নোম্যান্সল্যান্ডে বাংলার জন্য ভালবাসা"। আনন্দবাজার প্রত্রিকা। সংগ্রহের তারিখ ২২-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
২০১৬ চট্টগ্রাম সার কারখানা দুর্ঘটনা

২০১৬ চট্টগ্রাম সার কারখানা দুর্ঘটনা বলতে ২০১৬ সালের ২২ আগস্ট বাংলাদেশের চট্টগ্রামে ডিএপি (ডাই-অ্যামোনিয়াম ফসফেট) ফার্টিলাইজার কোম্পানি লিমিটেডের কারখানায় সংঘটিত দুর্ঘটনাকে নির্দেশ করে। গ্যাসে আক্রান্ত হয়ে ৩৫ জন হাসপাতালে ভর্তি হয়েছে। অ্যামোনিয়া গ্যাস মানুষের জন্য ততটা ক্ষতিকর নয়; তবে এটি পরিবেশের জন্য ক্ষতিকর। ভোপালের বিপর্যয়; চেরনোবিলের বিপর্যয়। "চট্টগ্রামে সার কারখানায় গ্যাস দুর্ঘটনায় অসুস্থ ৫০"। mzamin.com। সংগ্রহের তারিখ ২৫ আগস্ট ২০১৬।  "চট্টগ্রামে অ্যামোনিয়া সার কারখানায় ভয়াবহ দুর্ঘটনা"। dailyinqilab.com। সংগ্রহের তারিখ ২৫ আগস্ট ২০১৬। [স্থায়ীভাবে অকার্যকর সংযোগ] "চট্টগ্রামে অ্যামোনিয়া গ্যাস ছড়িয়ে বহু মানুষ অসুস্থ"। ittefaq.com.bd। ২৩ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৬।  "সার কারখানার গ্যাসে অসুস্থ ২৫ জন হাসপাতালে"। prothom-alo.com। সংগ্রহের তারিখ ২৩ আগস্ট ২০১৬।
নাসরীন পারভীন হক

নাসরীন পারভীন হক (১৮ নভেম্বর ১৯৫৮ - ২৪ এপ্রিল ২০০৬) ছিলেন বাংলাদেশের একজন মানবাধিকার নেত্রী এবং নারীমুক্তি আন্দোলনের অন্যতম পথিকৃৎ। তিনি ২০০৩ সাল থেকে মৃত্যুর পূর্ব পর্যন্ত একশনএইড বাংলাদেশের কান্ট্রি ডিরেক্টর ছিলেন। নাসরীন ১৯৫৮ সালের ১৮ নভেম্বর জন্মগ্রহণ করেন। তার পিতার নাম মোহাম্মদ রফিকুল হক যিনি ছিলেন একজন প্রকৌশলী ও মাতার নাম জাহেদা খানম যিনি কবি হিসেবে পরিচিত ছিলেন। তিনি বাবা-মায়ের শেষ সন্তান। বড় ভাই হাসান মোস্তফা হক স্থপতি ছিলেন। ১৯৯১ সালে তিনি মৃত্যুবরণ করেন। মেজভাই শামীম হক প্রকৌশলী; তিনি এখন আমেরিকার হিউস্টনে কর্মরত আছেন। বড় বোন শিরিন হক সমাজকর্মী এবং ডাঃ জাফরুল্লাহ'র স্ত্রী। নাসরীন হকের ডাকনাম হ্যাপি; তবে মা-বাবা, আত্মীয়স্বজন এবং তার স্বামী তাকে হ্যাপন নামে ডাকতেন। নাসরীন হক ঢাকার হলিক্রস স্কুল থেকে মাধ্যমিক স্কুল সার্টিফিকেট পরীক্ষায় পাশ করেন। এর পর পরই ১৯৭৬ সালে তিনি আমেরিকায় চলে যান। আমেরিকায় ডালাস শহরের উপকণ্ঠে হোকাডে স্কুলে পড়াশোনার পর বেইলর কলেজ অফ মেডিসিনে ইন্টার্নশিপ শেষ করেন। বড় দুই ভাইয়ের মত প্রকৌশল বা স্থাপত্যবিদ্যার দিকে না গিয়ে তিনি পুষ্টিবিজ্ঞান বিষয়ে পড়াশোনায় আগ্রহী হন। এ উদ্দেশ্যে তিনি চলে যান স্টেট ইউনিভার্সিটি অফ নিউ ইয়র্ক-এ এবং সেখান থেকেই স্নাতক শ্রেণীর পড়াশোনা সম্পন্ন করেন। এরপর তিনি সান ফ্রান্সিসকোর বিখ্যাত শিক্ষা প্রতিষ্ঠান ইউনিভার্সিটি কলেজ অফ বার্কলিতে পড়াশোনা করেন এবং সেখান থেকেই মাস্টার্স ডিগ্রী অর্জন করেন। "নাসরীন স্মৃতি পদক পেলেন তিন নারী ও ক্রিকেট দল"। বাংলা ট্রিবিউন। ২৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৯।  Hall, Andrew (৩০ এপ্রিল ২০০৬)। "Obituary: Nasreen Huq"। The Guardian (ইংরেজি ভাষায়)। সংগ্রহের তারিখ ২৩ এপ্রিল ২০১৯।  "নাসরীন স্মৃতিপদক পেলেন নওগাঁ'র সেই তাসমিনা"। জাগোনিউজ২৪.কম। সংগ্রহের তারিখ ২৩ এপ্রিল ২০১৯।  "নাসরীন স্মৃতি পদক পেলেন অঞ্জলি, বুলবুলি, ফিরোজা"। সমকাল। ২৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৯।
প্রতি-অংশ অঙ্কানুপাত

বিজ্ঞান ও প্রকৌশলে প্রতি-অংশ অঙ্কানুপাত হল মোল ভগ্নাংশ, ভর ভগ্নাংশ ইত্যাদি বিভিন্ন মাত্রাহীন রাশির পরিমাপের জন্য ব্যবহৃত কয়েকটা ছদ্ম একক। ভগ্নাংশ সর্বদা দুটি রাশির অনুপাত হওয়ায় তা নিজস্ব এককবিহীন একটি বিশুদ্ধ সংখ্যামাত্র। প্রতি...অংশ হিসেবে সর্বাধিক ব্যবহৃত হয় পিপিএম (পার্টস পার মিলিয়ন বা প্রতি মিলিয়ন অংশ বা প্রতি দশ লক্ষাংশ, 10−6), পিপিবি (পার্টস পার বিলিয়ন বা প্রতি বিলিয়ন অংশ বা প্রতি শতকোটি অংশ, 10−9), পিপিটি (পার্টস পার ট্রিলিয়ন বা প্রতি ট্রিলিয়ন অংশ বা প্রতি লক্ষকোটি অংশ, 10−12) এবং পিপিকিউ (পার্টস পার কোয়াড্রিলিয়ন বা প্রতি কোয়াড্রিলিয়ন অংশ বা প্রতি দশ কোটি কোটি অংশ, 10−15)। BIPM: 5.3.7 Stating values of dimensionless quantities, or quantities of dimension one